Мы махуэхэм
ЩэкIуэгъуэм и 16, щэбэт
Зэхудэчыхыныгъэм и дунейпсо махуэщ
Проект зыщIым и урысейпсо махуэщ
Исландием щагъэлъапIэ я лъэпкъыбзэм и махуэр
1841 гъэм къагупсысащ пхъэмыфым къыхэщIыкIа, цIыхур псым щIезымыгъэлъафэ бгырыпх.
1933 гъэм СССР-мрэ США-мрэ дипломатие зэпыщIэныгъэхэр яку дэлъ хъуащ.
1938 гъэм самбэ спорт лIэужьыгъуэр къагупсысащ.
1942 гъэм «За Советскую Кабардино-Балкарию!» листовкэр къыдагъэкIыу щIадзащ.
1945 гъэм ЮНЕСКО-р — Лъэпкъ зэкъуэтхэм ЕгъэджэныгъэмкIэ, щIэныгъэмрэ щэнхабзэмрэ я IуэхухэмкIэ я зэгухьэныгъэр — къызэрагъэпэщащ.
1943 гъэм Яхэгуауэ Михаил «Совет Союзым и ЛIыхъужь» цIэр къыфIащащ.
1950 гъэм Польшэм и къалащхьэ Варшавэ къыщызэIуахащ Мамырыгъэм и телъхьэхэм я II дунейпсо конгрессыр. Абы къыщызэрагъэпэщауэ щытащ Мамырыгъэм и Дунейпсо Советыр.
1966 гъэм вагъуэиж нэхъыбэ дыдэ къэхъуауэ щытащ: зы дакъикъэм хуэзэу метеор 2300-рэ ижауэ къахутащ щIэныгъэлIхэм.
1996 гъэм Каспийск къалэм (Дагъыстэн) теракт щалэжьащ. Къатибгъуу зэтет унэр къагъауэри, абы цIыху 67-рэ хэкIуэдащ.
Совет тхакIуэ, драматург, сценарийхэр зытхыу щыта Погодин Николай къызэралъхурэ илъэси 119-рэ ирокъу.
Къэрал куэдым щылэжьа урысей журналист цIэрыIуэ, тхакIуэ, СССР-м и Къэрал саугъэтыр тIэунейрэ зрата Боровик Генрих и ныбжьыр илъэс 90 ирокъу.
Физико-математикэ щIэныгъэхэм я доктор, КъБКъУ-м и профессор Дыкъынэ Хьэсэнбий и ныбжьыр илъэс 83-рэ ирокъу.
Театрымрэ киномрэ я актёр, УФ-м и Къэрал саугъэтыр зрата, Урысейм и цIыхубэ артист Ильин Владимир и ныбжьыр илъэс 72-рэ ирокъу.
Физико-математикэ щIэныгъэхэм я доктор, КъБКъУ-м и профессор Щокъарэ Хьэсэнбий и ныбжьыр илъэс 76-рэ ирокъу.
Оперэ уэрэджыIакIуэ, УФ-мрэ КъБР-мрэ щIыхь зиIэ я артист Батыр Мухьэдин и ныбжьыр илъэс 62-рэ ирокъу.
УэрэджыIакIуэ, УФ-м и цIыхубэ артист Малинин Александр и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 5 — 7, жэщым щIыIэр 1 градус щыхъунущ.
ЩэкIуэгъуэм и 17, тхьэмахуэ
Студентхэм я дунейпсо махуэщ
Сабий мылъхуэсхэм я дунейпсо махуэщ
Урысейм щагъэлъапIэ уполномоченнэ участковэхэм я махуэр
Азербайджаным и гуфIэгъуэщ — Лъэпкъ къэщIэрэщIэжыныгъэм и махуэр ягъэлъапIэ
Армением щагъэлъапIэ дзэ-медицинэ лэжьакIуэм и махуэр
Къыргъыз кином и махуэщ
Чехиемрэ Словакиемрэ щагъэлъапIэ хуитыныгъэмрэ демократиемрэ щIэбэныным и махуэр
1757 гъэм Сенатым унафэ къищ-тащ Петербург къалэм Императо-рым ХудожествэхэмкIэ и академие (иджыпсту Урысейм ХудожествэхэмкIэ и академиещ) къыщызэгъэпэщыным теухуауэ.
1800 гъэм США-м и Конгрессыр япэ дыдэу Вашингтон щызэхуэсащ.
1855 гъэм Шотландием щыщ Ливингстон Давид Африкэм псыкъелъэ абрагъуэ зэрыщыIэр къихутащ икIи а зэманым Инджылызым и пащтыхь гуащэу щыта Викторие и цIэр абы фIищащ.
1869 гъэм Суэц кIэнауэм (Мысыр) кхъухьхэр щызекIуэу хуежьащ.
1920 гъэм Бгырыс АССР-р къызэрагъэпэщащ.
1948 гъэм Санкт-Петербург деж, афIэкIа псым иритемыхьэну, щагъэуващ «Аврора» кхъухь цIэрыIуэр.
1970 гъэм «Луна-17» автоматическэ станцым Мазэм тригъэуващ «Луноход-1» езырызекIуэ аппаратыр.
1978 гъэм СССР-м хэIущIыIу ищIащ нейтроннэ бомбэм и лъэщагъыр къызэрипщытам теухуа хъыбарыр.
1988 гъэм муслъымэн къэралыгъуэхэм апхуэдэ зэи къыщымыхъуауэ, Пакистаным и премьер-министру хахащ бзылъхугъэ — Бхутто Беназир.
1991 гъэм Македоние Республикэм и конституцэр къащтащ. Абы ипкъ иткIэ ар зи щхьэ и унафэ зыщIыж къэрал щхьэхуит хъуащ.
Совет кинорежиссёр цIэрыIуэ, СССР-м и цIыхубэ артист, Сталиным и цIэр зезыхьэу щыта саугъэтыр хэнейрэ зрата Пырьев Иван къызэралъхурэ илъэси 118-рэ ирокъу.
Комментатор цIэрыIуэ, актёр, Куржым и цIыхубэ артист Махарадзе Котэ (Константин) къызэралъхурэ илъэс 93-рэ ирокъу.
Урысей журналист, тхакIуэ цIэрыIуэ, СССР-м и Къэрал саугъэтыр зрата Овчинников Всеволод и ныбжьыр илъэс 93-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 8 — 9, жэщым 1 градус щыхъунущ.
ЩэкIуэгъуэм и 18, блыщхьэ
Гъуэгухэм къыщыхъу насыпыншагъэхэм хэкIуэдахэр ягу къыщагъэкIыж дунейпсо махуэщ
Латвием и щхьэхуитыныгъэм и махуэщ
1699 гъэм Пётр Езанэм къыдигъэкIащ дэтхэнэ цIыху щхьэхуитми дзэм къулыкъу щищIэну Iэмал зэрыратым теухуа унафэ.
1775 гъэм Урысейм и гуэшыкIэщIэм теухуа унафэ къыдэкIащ — ар щIыналъэ 50-у гуэша хъуат.
1842 гъэм Урысейм и император Николай Езанэм Iэ щIидзащ Нева псым япэ лъэмыжыр телъхьэным теухуа унафэм.
1866 гъэм Къэбэрдейм мэкъумэшыщIэхэр пщылIыпIэм щрагъэкIащ.
Къэрал, жылагъуэ лэжьакIуэ, политик цIэрыIуэ, 1956 — 1985 гъэхэм КъБР-м и унафэщIу щыта Мэлбахъуэ Тимборэ къызэралъхурэ илъэси 102-рэ ирокъу.
Совет футболист икIи гъэсакIуэ, СССР-м щIыхь зиIэ и тренер Бесков Константин къызэралъхурэ илъэс 99-рэ ирокъу.
Кинорежиссёр цIэрыIуэ, сценарийхэр зытхыу щыта, СССР-м и цIыхубэ артист Рязанов Эльдар къызэралъхурэ илъэс 92-рэ ирокъу.
Тхыдэ щIэныгъэхэм я кандидат, КъБР-м щIэныгъэхэмкIэ щIыхь зиIэ и лэжьакIуэ Тыгъуэн Рашад къызэралъхурэ илъэс 91-рэ ирокъу.
Журналист, тхакIуэ, АР-м щэнхабзэмкIэ щIыхь зиIэ и лэжьакIуэ Багъ Нурбий къызэралъхурэ илъэс 82-рэ ирокъу.
Композитор, АР-м щэнхабзэмкIэ щIыхь зиIэ и лэжьакIуэ Натхъуэ Жанхъуэт и ныбжьыр илъэс 78-рэ ирокъу.
Композитор, УФ-м, АР-м, КъБР-м, КъШР-м я цIыхубэ артист, Абхъаз Республикэм щIыхь зиIэ и артист, АР-м и Къэрал саугъэтым и лауреат Нэхей Аслъэн и ныбжьыр илъэс 76-рэ ирокъу.
УФ-м и ХъумапIэ банкым и IуэхущIапIэу Къэбэрдей-Балъкъэрым щыIэм и унафэщIу щыта, УФ-м щIыхь зиIэ и экономист Урысбий Хьэмидбий и ныбжьыр илъэс 61-рэ ирокъу.
Урысей биатлонист, дуней псом щэнейрэ и чемпион, Олимп Джэгухэм дыжьын, домбеякъ медалхэр къыщызыхьа Черезов Иван и ныбжьыр илъэс 39-рэ ирокъу.
Урысей спортсменкэ цIэрыIуэ, 2008 гъэм Пекин щекIуэкIа ХХIХ Олимп Джэгухэм псым есын спорт лIэужьы-гъуэмкIэ я чемпионкэ хъуа, дуней псом куэдрэ я и чемпионкэ Ильченкэ Ларисэ и ныбжьыр илъэс 31-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 9 — 10, жэщым градус 1 — 2 щыхъунущ.
